open-index/open-wikipedia-markdown huggingface dataset:
ڈیٹنگ کوچ

**ڈیٹنگ کوچ**  ایسے تربیت کار ہوتے ہیں جو اپنے گاہکوں کو کامیاب ڈیٹنگ اور تعلقات کے لیے بہتر مواقع کے لیے کوچنگ فراہم کرتے ہیں۔ اس کوچنگ میں مذاکرہ، تمثیلی کردار سازی (role-playing)، برتاؤ کی نمونہ سازی ( behavior modeling) اور ہدایات کی اور شکلیں ہو سکتی ہیں۔ ایک ڈیٹنگ کوچ اپنے گاہکوں کو تربیت دیتا ہے کہ وہ رومانی ساتھیوں سے ملیں اور انھیں اپنی جانب راغب کریں۔ ڈیٹنگ کوچ ان موضوعات پر خود کو مرکوز کر سکتے ہیں جیسے کہ ڈیٹنگ کا فن، بین شخصی صلاحیتین، فلرٹنگ، نفسیات، عمرانیات، بین شخصی یک گونگی، فیشن اور تفریحی سرگرمیاں۔ چونکہ ڈیٹنگ کوچ غیر سائسنس یافتہ ہوتے ہیں، اس لیے ان کے طریقوں میں کافی فرق ہو سکتا ہے۔

## مواقع
ڈیٹنگ کوچوں کی افادیت اور ملک در ملک مواقع میں صورت حال کافی مختلف ہے۔ سنگاپور جسے ترقی یافتہ ملک میں 30 سے 34 سال کی درمیانی عمر کے 43 فیصد مرد بغیر کسی ساتھی کے زندگی گزار رہے ہیں۔ اسی وجہ سے ڈیٹنگ کوچ کے پاس امکانات اور شاگردوں کی کمی نہیں ہے۔ جبکہ اسی عمر کی صرف 31 فیصد خواتین اکیلی ہیں۔ ڈیٹنگ کوچ گروپوں میں بھی اور انفرادی طور پر بھی مختلف اسباق، ترکیبات اور حکمت عملیاں فراہم کرتا ہے۔ ان میں سب سے زیادہ توجہ اس بات پر دی جاتی ہے کہ کس طرح اپنی مخالف جنس کو سمجھا جائے۔ اس کے علاوہ نوجوانوں کو ریستورانوں، کتب فروشوں کی دکانوں پر اور دیگر عوامی مقامات پر لے جا کر بھی ان کی عملی تربیت کی جاتی ہے۔

یورپ کے ملک برطانیہ میں بھی ڈیٹنگ کوچوں کی کافی مانگ ہے اور ان کے صلاح و مشورے کو کافی اہمیت دی جاتی ہے۔ وہاں کے ایک مشہور ڈیٹنگ کوچ جیمز پرییس جلد بازی سے نوجوان جوڑوں کو روکتے ہیں۔ ان کے مطابق کسی سے اظہار محبت کرنے کے لیے چار ماہ کا عرصہ کافی ہے۔ وہ کہتے ہیں : ’ آپ کسی کو جاننے کے لیے اس کے ساتھ ایک اچھا وقت گزار رہے ہیں جو ایک حقیقی تعلق کو جانچنے کے لیے بہت ضروری ہے۔ اگر آپ کسی کو جلدی بتا دیں گے تو ہو سکتا ہے وہ اس سے ڈر جائیں۔ اگر آپ دیر کر دیتے ہیں تو دوسرا فرد یہ سمجھے گا کہ آپ بس اس کے جذبات کے رد عمل کے طور پر ایسا کر رہے ہیں۔ ایسا کرنا اس عمل کو مزید تاخیر کا شکار اور مشکل بنا سکتا ہے۔’

## مزید دیکھیے
* ڈیٹنگ

## حوالہ جات

زمرہ:ڈیٹنگ
ٹائی کلپ

[تصغیر|[جاپان کے ایک سینئر ہائی اسکول کے طلبہ و طالبات کے پہننے کی ٹائی کا ڈیزائن اور اس کے ساتھ جڑا ٹائی کلپ]]
**ٹائی کلپ** ، جسے **ٹائی سلائڈ**، **ٹائی کلاسپ** بھی کہا جاتا ہے، پوشاک کے اوپر کا پہناوا یا ایک قسم کی کلپ ہے جو کسی ٹائی کو اس کے نیچے والے شرٹ سے جوڑ کر رکھتی ہے اور اس طرح سے ٹائی دائیں، بائیں یا آگے پیچھے ہونے سے بچاتی ہے۔ اس سے یہ فائدہ ہوتا ہے کہ ٹائی ایک سیدھی جانب رہتی ہے، جس کی وجہ کپڑے ایک سلجھے ہوئے انداز میں رسمی مواقع کے عین مطابق دکھائی پڑتے ہیں۔

ٹائی کلپ عمومًا دھات سے بنے ہوتے ہیں اور اکثر ان پر کوئی سجاوٹی پیٹرن یا چمک دار ڈیزائن ہوتا ہے۔ کچھ کلپوں پر ایک چھوٹا سا بیاج بھی ہوتا ہے جس سے کسی کلب یا کسی تنظیم سے وابستگی یا کوئی اور یاد گار ٹوکن ہوتے ہیں، جو اسی طرح سے ہوتے ہیں جیسے کہ خود ٹائی بھی اسی طرح کی رکنیت یا وابستگی کی علامتیں ہوتی ہیں۔ ٹائی کلپوں کا استعمال بہت زیادہ چھایا ہوا 1920ء سے رہا ہے، یہ اس وقت سے رہا جب سیدھی ٹائیوں کا استعمال ہوا کرتا تھا جو ریشم جیسے نازک مواد سے بنائی جاتی تھی۔ ٹائی کلپ سے پہلے دنیا میں ٹائی پِن کا استعمال عام تھا۔ 

ریاستہائے متحدہ امریکا میں ٹائی ان چند زیوراتی نوعیت کی اشیا میں سے ہے جنھیں فوجی خدمت گزار آدمیوں اور عورتوں کو پہننے کی اجازت ہے۔

## پہننے کا طریقہ
نفاست پسندانہ اور جاذب نظر دکھنے کے لیے ٹائی کلپ کو دائیں جانب ہونا چاہیے۔ اگر یہ زیادہ اونچا یا بہت نیچے ہو تو یہ پہننے والی کی عجیب سی تصویر پیش کرتا ہے۔ سب سے مناسب بات یہی ہے کہ ئائی کلپ شرٹ کے تیسرے اور چوتھے بٹن کے بیچ میں ہونا چاہیے۔ یہ دائیں سے بائیں لگا ہوا ہونا چاہیے تاکہ ٹائی کو شرٹ کے اوپری کھلے حصے میں مضبوطی سے ہونے کا موقع ملے۔

## مزید دیکھیے
* ٹائی

## حوالہ جات

زمرہ:زیورات کی اقسام
زمرہ:متعلقات روائش
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:اشیائے اعزاز
ادے پرکاش

ادے پرکاش کی پیدائش یکم جنوری 1952 کو ہوئی وہ ہندی کے ایک  مشہور شاعر، اسکالر،  صحافی، مترجم اور مختصر کہانی مصنف ہیں۔ انھوں نے ایڈمنسٹریٹر، ایڈیٹر، محقق اور ٹی وی ڈائریکٹر کی حیثیت سے بھی کام کیا ہے۔   وہ ایک فری لانس کی حیثیت سے بڑے روزناموں اور میڈیا کے لیے لکھتے ہیں۔ انھوں نے اپنے مختصر کہانیوں کے مجموعہ موہن داس کے لیے بھی کئی ایوارڈز حاصل کیے ہیں۔ 
### پس منظر
پرکاش 1 جنوری 1952   کو بھارت کے مدھیہ پردیش، انوپر، انی پور کے پسماندہ گاؤں میں پیدا ہوئے  ان  کی پرورش ایک ٹیچر نے کی اور وہیں سے انھوں نے پرائمری تعلیم حاصل کی۔ پھر انھوں نے سائنس میں گریجویشن کی اور 1974 میں ساگر یونیورسٹی سے گولڈ میڈل حاصل کیا۔ انھوں نے ہندی ادب میں ماسٹر ڈگری حاصل کی۔   1975 سے 1976 تک وہ جواہر لال نہرو یونیورسٹی (جے این یو) میں تحقیق کے طالب علم بھی رہے۔ وہ ایک پرجوش کمیونسٹ پارٹی کے رکن کی حیثیت سے جیل میں بھی رہے بعد ازاں ان کی سیاست میں دلچسپی ختم ہو گئی۔ 
### کیریئر
1978 میں ادے پرکاش نے جے این یو،  میں اسسٹنٹ پروفیسر اور پوسٹ گریجویٹ اسٹڈیز کے لیے  پڑھایا۔
1980 میں انھوں نے مدھیہ پردیش کے محکمہ ثقافت کے ساتھ آفیسر آن اسپیشل ڈیوٹی بننے کے لیے، انھوں نے تدریسی عمل کو چھوڑ دیا۔ اسی دوران میں، وہ بھوپال ربیندر بھون کے کنٹرولنگ آفیسر اور ہندی ادبی تنقید کے جریدے پورگراگھا کے اسسٹنٹ ایڈیٹر تھے۔ (بعد میں وہ ہندی ادبی اسٹیبلشمنٹ پر بھی تنقید کر رہے تھے جن میں اشوک واجپئی بھی شامل تھے، جن کے لیے انھوں نے پور واگرا میں کام کیا تھا۔
1982–90 تک، پرکاش نئی دہلی کے اخبارات میں کام کرتے رہے۔ پہلے ہندی نیوز ہفتہ وار دنمان کے ایک ذیلی حیثیت کار کے طور پر،   اور بعد میں سنڈے میل کے اسسٹنٹ ایڈیٹر کی حیثیت سے۔
1987 میں اسکول آف سوشل جرنلزم (ڈیپوٹیشن پر) میں اسسٹنٹ پروفیسر بنے۔ 1990 میں انھوں نے آئی ٹی وی، (انڈیپنڈنٹ ٹیلی ویژن) میں شمولیت اختیار کی  اور وہ پی ٹی آئی ٹی وی تصور اور اسکرپٹ ڈیپارٹمنٹ کے سربراہ بن گئے۔ 1993 سے، وہ کل وقتی آزادانہ مصنف ہیں۔

پرکاش اپریل 2000 تک ماہانہ انگریزی زبان کے رسالہ "امیننس" (بنگلور میں شائع) کے مدیر رہے۔

انھوں نے بین الاقوامی شاعری کے میلوں اور سیمیناروں میں بھی حصہ لیا۔

پرکاش نے سنہ 2015 میں اپنے ساہتیہ اکیڈمی ایوارڈ کو واپس کیا، تاکہ عقلیت پسند ماہر ایم ایم کلبوری کے قتل کے خلاف احتجاج کیا جائے۔

## حوالہ جات

زمرہ:1952ء کی پیدائشیں
زمرہ:انگریزی زبان کے مترجمین
زمرہ:انگریزی میں مترجمین
زمرہ:بقید حیات شخصیات
زمرہ:بھارتی مرد شعرا
زمرہ:بھارتی مرد صحافی
زمرہ:غازی آباد، اتر پردیش کی شخصیات
زمرہ:مدھیہ پردیش کے شعرا
زمرہ:مدھیہ پردیش کے صحافی
زمرہ:مدھیہ پردیش کے فلم پروڈیوسر
زمرہ:ساہتیہ اکیڈمی اعزاز یافتگان برائے ہندی ادب
زمرہ:فنکار مصنفین
زمرہ:ویکی ڈیٹا سے مختلف مختصر وضاحت
زمرہ:فلمی ہدایت کار
زمرہ:ہندی زبان کا ادب
زمرہ:مصنفین
پندرہ روزہ

[تصغیر|پندرہ روزہ فیمینائن ایلیگنس ریویو کا شمارہ جو [پیرس، فرانس سے شائع ہوا۔]]
**پندرہ روزہ**  وقت کی ایک اکائی ہے جو 14 دنوں یا دو ہفتوں پر محیط ہوتی ہے۔ اس لفظ کا عمومًا اطلاق اخبارات، رسائل اور جرائد پر ہوتا ہے جس کے چھپنے اور قارئین کے رو بہ رو آنے کا دورانیہ دو ہفتے ہوتا ہے۔ کچھ کام لوگ اور ادارہ جات پندرہ روزہ توقف کے بعد ہی تکمیل کرتے ہیں۔ مثلًا کچھ اسکولوں میں مہینے میں دو بار یا پندرہ روزہ دورانیے سے اسمبلی کا انعقاد ہوتا ہے جس میں طلبہ و طالبات جمع ہوتے ہیں اور اپنی صلاحیتوں کا ایک دوسرے کے رو بہ رو اظہار کرتے ہیں۔ کچھ ادارہ جات میں ہفتہ کے کسی مخصوس دن کو اسی دن کے متبادل انداز میں اجلاس کا انعقاد ہوتا ہے۔ مثلًا، اگر اس ادارے میں سنیچر، 9 نومبر، 2019ء کو اگر کوئی بیٹھک یا میٹنگ ہوتی ہے، تو اگلی میٹنگ اور بیٹھک اِسی سال کی 25 نومبر کی تاریخ ہو ہوتی ہے۔ کچھ چگہوں پر لوگوں کو اجرت ہر مہینے کے ختم پر نہیں بلکہ ہر ہفتہ یا ہر پندرہ روزہ دورانیے سے دی جاتی ہے۔ اسی طرح سے کرایہ جات کہیں ماہانہ کے حساب سے تو کبھی ہفتہ در ہفتہ اور کہیں پندرہ روزہ دورانیے کے حساب سے مطالبہ کیے جاتے ہیں اور ایضًا ادا بھی ہوتے ہیں۔

## متواتر دنوں کے طور پر
پندرہ روزہ کا استعمال صرف کسی واقعے یا کسی چیز کے پندرہ دن ہی کے توقف سے ہونے پر ہی نہیں ہے۔ پندرہ روزہ کسی ایسے واقعے اور تقریب کے لیے بھی ہوتا ہے جو مکمل طور پر پندرہ دنوں یا دو ہفتوں پر محیط ہوں۔ جس طرح کہ ایک روزہ اجلاس، دو روزہ پروگرام یا تین روزہ تربیتی اجلاس ہو سکتا ہے، اسی طرح سے ہو سکتا ہے کہ کہیں پندرہ روزہ ورک شاپ یا کوئی تربیتی، تدریسی، تعارفی پروگرام ہو۔ اس طرح کا پروگرام غالبًا سبھی دنوں پر مشتمل ہوتا ہے اور اس میں کوئی توقف نہیں ہوتا۔ 
:*مثال*: پاکستان کے لاہور شہر  کے مال روڈ پر واقع فنون کے مرکز الحمرا آرٹس کونسل نے جون 2019ء کے مہینے میں ”چلڈرن تھیٹر ورک شاپ (بچوں کی تمثیلی ورک شاپ)“ کا انعقاد کیا جس میں 8 سال سے 17 سال تک کے بچوں کو اسٹیج ڈراما اور اداکاری کی تربیت دی گئی تھی۔ اسی میعاد کے پروگرام کا اگلے سال یعنی 2020ء کے لیے بھی اعلان کیا گیا کیونکہ بچوں کی ایک قابل لحاظ تعداد اس سے استفادہ ہوئی تھی۔

## مزید دیکھیے
* ہفتہ
* ہفتہ رار
* مہینہ
* دو ماہی
* سہ ماہی
* ششماہی
* سال
* سالانہ

## حوالہ جات

زمرہ:وقت کی اکائیاں
زمرہ:ویکی ڈیٹا سے مطابقت رکھنے والی مختصر تفصیل
دتاتریہ

***دتاتریہ،*** **دتا** یا **دتا گرو**، ہندو مت میں ایک بھگوان اور سنیاسی اور یوگا کے دیووں میں سے ایک ہیں۔ ہندوستان اور نیپال کے بہت سے علاقوں میں، وہ دیوتا سمجھے جاتے۔ مہاراشٹرا ، گووا ، کرناٹک اور گجرات، میں تاتریا کو تین ہندو دیوتاؤں برہما ، وشنو اور شیو کا اوتار سمجھا جاتا ہے، جنھیں مجموعی طور پر تریمورتی کہا جاتا ہے۔ دوسرے علاقوں میں اور مقدس کتب میں کچھ جیسے گروڈ پران ، برہما پران اور ستوت سنہتا، وہ مہا وشنو کے اوتار ہیں۔

ان کی پیکر نگاری علاقوں کے لحاظ سے مختلف ہے۔ مغربی مہاراشٹر اور آندھر پردیش میں انھیں تین سروں اور چھ ہاتھوں والا، ہر سر اور ہر ہاتھ تری مورتی کے اجزا یعنی برہما، وشنو اور شیو سے متعلق ہے۔ ان کے ہاتھوں میں جاپ مالا اور پانی کا کلش برہما کا، شنکھ اور سدرشن چکر وشنو کا اور شیو کا ڈمرو ہوتا ہے۔ انھیں عموماً کنارہ کش و مجتنب سادھو کے طور پر دکھایا جاتا ہے جو جنگل یا بیابان میں رہنے، دنیاوی راحت اور مال کا تیاگ کرنے والا اور دھیانی یوگی طرز کی زندگی بسر کرنے والا ہوتا ہے۔ مصوریوں اور کچھ بڑی نقاشیوں میں انھیں کُتوں اور ایک ایک گائے کے ساتھ دکھایا جاتا ہے، کتے چار ویدوں کی علامتیں ہیں بلکہ دتا گرو کے نزدیک تمام تخلیقات بالخصوص جانوروں میں مماثلت اور برابری ہے۔ ان کی تعلیمات سے مقدس اور پاک گائے سے لے کر کتے تک چھوٹی اور بڑی ذاتوں میں مساوات کا درس ملتا ہے۔ یہ سب ایک کرشماتی شخصیت نے بیان کیا، جو ایک اوتاری پُرش (گاڈ مین) ہیں اور ان کا تعلق دتاتریہ کی آل سے ہے، شری رام کرشن سرسوتی کشیرساگر سوامی جی امبیکاپوری۔ شمالی ہند میں گائے کو پرتھوی ماتا (ارضِ مادر) جو تمام جانداروں کو پالتی ہے، کی علامت کے طور پر پوجا جاتا ہے۔  جنوبی مہاراشٹر، وارانسی (بنارس) اور ہمالیہ کے مندروں میں ان کی پیکر نگاری میں انھیں ایک ہاتھ اور دو سروں والا مع چار کتوں اور ایک گائے کے ساتھ دکھاتا جاتا ہے۔
## حوالہ جات

زمرہ:ثلاثی معبود
زمرہ:ہندو تنترک معبود
زمرہ:ہندو دیوتا
زمرہ:وشنو کے اوتار
زمرہ:کامنز زمرہ جس کا ربط ویکی ڈیٹا پر ہے
زمرہ:شیو کے اوتار
زمرہ:ویکی ڈیٹا سے مطابقت رکھنے والی مختصر تفصیل
زمرہ:ہندو علم الاساطیر
زمرہ:تیسری صدی ق م کی وفیات
زمرہ:چوتھی صدی ق م کی پیدائشیں
زمرہ:ہندو دیوتاؤں کے نام
زمرہ:سنسکرت الفاظ اور جملے
زمرہ:بھارت کے مذہبی رہنما
قلیچ خاں

**قلیچ خاں** یا **قلیچ خاں دؤم**(وفات: 1687ء) مغلیہ سلطنت کے مغل شہنشاہ اورنگزیب عالمگیر کا ایک جرنیل تھا جس نے گولکنڈہ پر مغلوں کے محاصرے میں بطور جرنیل شرکت کی۔
## سوانح
### خاندان
* مزید پڑھیں: **[[شہاب الدین سہروردی|شیخ شہاب الدین سہروردی]]**
قلیچ خاں کا اصل نام خواجہ عابد خاں صدیقی تھا۔ قلیچ خاں کے والد عالم شیخ تھے جو شیخ الہداد بن عبد الرحمٰن کے فرزند تھے۔ شیخ الہداد سمرقند میں تبلیغ و اِرشاد کیا کرتے تھے۔ ایک قول کے مطابق خانِ مذکور کا سلسلۂ نسب شیخ شہاب الدین سہروردی (متوفی 1234ء) سے ملتا ہے۔
### تحصیل علم اور ملازمتِ شاہی
قلیچ خاں کی پیدائش بھی سمرقند میں ہوئی اور وہیں تحصیل علم کیا اور پھر بعد ازاں بخارا آگیا۔ شروع میں بخارا کے قاضی کی حیثیت سے کام کیا اور پھر شیخ الاسلام کے عہدے تک پہنچا۔ مغل شہنشاہ شاہ جہاں کی حکومت کے 29 ویں سال 1657ء میں قلیچ خاں نے حرمین الشریفین کی زیارت کا اِرادہ کیا اور اولاً کابل آیا اور پھر ہندوستان آمد ہوئی تو مغل شہنشاہ شاہ جہاں کی ملازمت اِختیار کرلی اور پھر خلعت اور چھ ہزار روپئے نقد دربارِ شاہی سے تفویض ہوئے اور پھر شاہ جہاں سے حج کی ادائیگی کے لیے اِجازت مل گئی اور حج کی ادائیگی کے بعد قلیچ خاں واپس آگرہ چلا آیا۔
## عہدِ عالمگیری میں
ستمبر 1657ء میں جب شاہ جہاں علیل ہوا اور دار الحکومت آگرہ میں ہلچل مچی تو اورنگزیب عالمگیر نے دکن سے دار الحکومت آنے کا فیصلہ کیا تو اُس نے قلیچ خاں کو تین ہزاری ذات اور پانچ سو (پنج ہزاری) سوار کا منصب اور ’’خاں‘‘ کا خطاب مرحمت فرمایا تھا۔ علاوہ اَزیں مہاراجا جسونت سنگھ کی جنگ کے بعد مراتب و مناصب میں اِضافہ کرتے ہوئے اورنگزیب عالمگیر نے چار ہزاری ذات اور سات سو (ہفت ہزاری) سوار کے منصب پر فائز کر دیا۔ 1662ء میں صدارتِ کُل کے عہدے پر فائز ہوا اور ساتویں سال جلوسِ عالمگیری (یعنی 1665ء) میں اُسے چار ہزاری ذات اور ایک ہزار پانچ سو سوار کے منصب پر فائز کیا۔ 1668ء میں اُسے صدارتِ کُل کے عہدے سے معزول کر دیا گیا اور اجمیر کی نظامت (گورنری) پر فائز کیا گیا۔ خلعت اور ہاتھی بھی دیا گیا۔ چودہویں سال جلوسِ عالمگیری (1672ء) میں اُسے صوبہ ملتان کی نظامت (گورنری) دی گئی اور اٹھارہویں سال جلوسِ عالمگیری (1676ء) میں اُسے نظامت ملتان سے معزول کرکے واپس دربارِ شاہی میں طلب کر لیا گیا جہاں سے وہ مکہ مکرمہ جانے والے حجاج کے قافلہ حج کا میر الحاج بنا کر قافلے کے ساتھ روانہ کیا گیا اور تئیسویں سال جلوسِ عالمگیری (1681ء) میں اُسے **قلیچ خاں** کا خطاب تفویض کیا گیا۔

## وفات
جب اورنگزیب عالمگیر نے 1687ء میں محاصرہ گولکنڈہ کی ابتدا کی تو قلیچ خاں کو حکم دیا گیا کہ وہ قلعہ گولکنڈہ کا محاصرہ کرلے اور مغل توپ خانہ کو اپنے پاس رکھے۔ لڑائی میں توپ کا ایک چھوٹا گولہ اُس کے کندھے پر لگا۔ کندھا الگ ہو گیا اور جراح کی خاصی محنت کے باوجود قلیچ خاں تندرست نہ ہو سکا اور گولکنڈہ میں ہی 1687ء کو وفات پاگیا۔

## مزید دیکھیے
* محاصرہ گولکنڈہ

## حوالہ جات

زمرہ:1687ء کی وفیات
زمرہ:مغل جرنیل
زمرہ:تاریخ حیدرآباد، بھارت
زمرہ:تاریخ ہندوستان
زمرہ:نظام حیدر آباد
زمرہ:ویکی ڈیٹا سے مختلف مختصر وضاحت
زمرہ:سمرقند میں پیدا ہونے والی شخصیات
ڈیٹنگ

تصغیر|ڈیٹنگ کرنے والے دو جواں سال لڑکا لڑکی ایک ساتھ
**ڈیٹنگ**  عام طور سے مخالف جنس کے نوجوانوں کی غیر رسمی ملاقات کو کہتے ہیں۔ بہت سے نوجوان کہتے ہیں کہ ’‏ہم ڈیٹنگ نہیں کرتے،‏ ہم تو محض دوست ہیں،‏‘‏ حالانکہ وہ مخالف جنس کیساتھ بہت زیادہ وقت صرف کرتے ہیں۔ تاہم ڈیٹنگ عام طور سے دو شخصوں کے بیچ کا نجی معاملہ ہوتا ہے۔ اس طرح کسی کا بالارادہ ملنا یا تعلقات کا جہاں مزید گہرا کرنا نہ ہو، وہ ڈیٹنگ کا حصہ نہیں ہے۔ اکٹھے گھومنے پھرنے،‏ یا محض ایک دوسرے سے باضابطہ یا بالارادہ ملاقاتیں کرنے کو ڈیٹنگ کہا جاتا ہے—‏ جب لڑکی یا لڑکا ایک دوسرے کو خاص توجہ دینے لگیں اور اکٹھے وقت گزارنے لگیں تو عموماً اس میں دوستی سے زیادہ کچھ شامل ہوتا ہے۔‏ ڈیٹنگ کے لیے ملاقات بھی ضروری نہیں ہے۔‏ کچھ معاملوں میں، جیسے کہ انٹرنیٹ پر چیٹ‌ روم،‏ ٹیلیفون،‏ خطوط یا ای-‏میل پر بات‌ چیت بھی ڈیٹنگ ہی کی مختلف قسمیں سمجھی جاتی ہیں، اگر چیکہ عام طور سے ڈیٹنگ کا اطلاق شخصی ملاقاتوں پر ہی ہوتا ہے۔

عام استعمال میں ڈیٹ پر جانے یا کسی کے ساتھ ڈیٹ ہونے سے مراد دو شخصوں کے دوران اسی طرح کا رومانی رشتے کا ہونا ہے۔ رشتے کے ابتدا میں بین شخصی تعلقات ممکن ہے کہ بہت گہرے نہ ہوں۔ ڈیٹنگ شروع میں شخصی تعارف، ایک دوسرے کو سمجھنے، پسنس ناپسند، زندگی کے مقاصد، خاندانی پس منظر، وغیرہ جاننے کے لیے ہو سکتے ہیں۔ مگر جب ملاقاتیں زیادہ ہوں اور جوان لوگ ہم صفت اور ہم فطرت ملیں تو یہ سلسلہ گہرے عشق میں بدل سکتا ہے۔ یہ عشق لمبے عرصے تک چل سکتا ہے۔ اس کے نتیجے میں ممکن ہیں کہ لوگ لیو ان ریلیشن شپ پر بھی آمادہ ہو جائیں۔ یہ ممکن ہے کہ آگے چل یہ لوگ شادی کریں اور ان کی اولاد بھی ہو۔

## شادی سے زیادہ ڈیٹنگ میں دلچسپی
نٹرنیٹ کے صارفین میں اکیسویں صدی میں شادی سے زیادہ ڈیٹنگ میں دل چسپی بڑھی ہے۔ بھارت میں میں گوگل اور یوٹیوب پر آن لائن خوب صورتی کے گُر (بیوٹی ٹپس)، ڈیٹنگ اور شوق (ہابی) سے وابستہ معلومات اور ویڈیو کی کھوج (’سرچ‘) میں تیزی سے اضافہ ہوا ہے۔ گوگل کی جاری کردہ سالانہ رپورٹ میں کہا گیا ہے کہ 2017ء کے مقابلہ میں 2018ء میں بھارت میں ضرورت رشتہ/ شادی یا میٹری مونی سے زیادہ ڈیٹنگ کے بارے میں سرچ میں تیزی سے اضافہ ہوا ہے۔ ’مائی نیریسٹ‘ (مجھ سے نزدیک ترین) سے متعلق تلاش میں 75 فیصد اور ’کو ورکنگ اسپیس‘ (ساجھے داری سے کام کرنے کی جگہ) سے متعلق تلاش میں 100 فیصد کا اضافہ دیکھا گیا۔

## مزید دیکھیے
* ڈیٹنگ کوچ
* عشقیہ خط

## حوالہ جات

ڈیٹنگ
زمرہ:فلسفہ عشق
زمرہ:چھوٹے پیغام خانوں کا استعمال کرنے والے مضامین
زمرہ:تزویج
زمرہ:بین الشخصی تعلقات
میر جملہ دوم

**میر جملہ دؤم** (پیدائش: 1591ء — وفات: 10 اپریل 1663ء) سلطنت مغلیہ کا جرنیل، صوبہ بنگال کا ناظم (گورنر) تھا جو مغل شہنشاہوں شاہ جہاں اور اورنگزیب عالمگیر کے ماتحت ملازمتِ شاہی سے منسلک رہا۔ اورنگزیب عالمگیر کے عہد میں وہ صوبہ بنگال کا مستقل ناظم (گورنر) رہا۔
## حوالہ جات

زمرہ:1591ء کی پیدائشیں
زمرہ:1663ء کی وفیات
زمرہ:مغل جرنیل
زمرہ:برصغیر میں اسلامی حکومت
زمرہ:تاریخ آندھرا پردیش
زمرہ:تاریخ بنگال
زمرہ:صوبیدار بنگال
زمرہ:تیلگو شخصیات
زمرہ:کامنز زمرہ جس کا ربط ویکی ڈیٹا پر ہے
زمرہ:مغلیہ سلطنت کے وزرائے اعظم
زمرہ:سترہویں صدی کی مغلیہ سلطنت کی شخصیات
زمرہ:ہندوستان میں ایرانی مہاجرین
زمرہ:سلطنت گولکنڈہ میں ایرانی مہاجرین
لیو ان ریلیشن شپ

**لیو اِن ریلیشن شپ** ، **لیو اِن** یا **ہم باشی**  میں دو بالغ مرد یا عورتیں باہمی رضامندی سے ایک ساتھ رہنے، جنسی تعلق قائم کرنے اور قانونی رشتے کے بغیر مل جل کر گھر چلانے کو کہتے ہیں۔ دنیا کے مختلف ممالک کی رو سے یہ جرم نہیں کیونکہ کسی فرد کا جنسی رجحان اس کا انفرادی اور فطری معاملہ ہے۔ یہ تعلق کچھ عرصے کے لیے ہو سکتا ہے، لمبے عرصے تک جاری رہ سکتا ہے اور کچھ جگہوں پر یہ تا حیات جاری رہتا ہے۔ لیو ان ریلیشن شپ میں عام طور سے یہ خوبی ہوتی ہے کہ اس میں مرکوزیت صرف دو شخصوں کے باہمی تال میل پر ہوتی ہے۔ اس میں خاندانوں کی وابستگی یا تو بالکیہ مفقود ہو سکتی ہے یا یہ دخل برائے نام ہوتا ہے۔ چونکہ قانونی بندش کا پہلو اس میں کم ہوتا ہے، اس لیے فریقین میں تفریق کی صورت میں قانونی داؤ پیچ اور مقدمے بازی بہت کم ہوتی ہے۔ لیو ان ریلیشن شپ زیادہ تر کم وقت کے لیے ہوتے ہیں۔ لوگ کچھ وقت کے لیے ساتھ ہوتے ہیں، جیسے کہ چند مہینے اور کچھ سال۔ لیو ان ریلیشن شپ کے مشارکت دار اکثر ایک رشتے کے ٹوٹنے کے بعد دوسرے رشتے داری میں بندھ جاتے ہیں۔ اس قسم کے رشتوں کے حامی لوگ ان میں قانونی پیچیدگیوں کے نہ ہونے ساتھ ساتھ ٹوٹنے کے بعد کڑواہٹ کی کمی کو اس کی خوبی کے طور پر پیش کرتے ہیں۔

## بھارت میں لیو اِن ریلیشن شپ

بھارت کی عدالت عظمٰی نے لیو اِن ریلیشن شپ کو کسی بھی طرح کا جرم تسلیم نہیں کیا۔ عدالت کے مطابق دو بالغ مرد یا عورتیں باہمی رضامندی سے جنسی تعلق قائم کرنا جرم نہیں کیونکہ کسی فرد کا جنسی رجحان اس کا انفرادی او رفطری معاملہ ہے۔

## بالی ووڈ میں عکاسی
بالی وڈ اکثر بر صغیر کے سماج اور سماجی اقدار کا آئینہ سمجھا جاتا ہے، اگر چیکہ ہر فلمی کہانی عام زندگی کی عکاسی نہیں کرتی۔ 2019ء میں جاری کریتی سینون اور کارتیک آرین کی مشترکہ فلم لکا چھپی لیو ان ریلیشن شپ اور خاندانی تعلقات پر مبنی تھی۔فلم کی ہیروئن نے واضح کیا کہ لیو ان ریلیشن شپ کی افادیت، موزونیت یا اس کی ذاتی طور پر قبولیت بالکلیہ افراد اور متعلقین کا معاملہ ہے اور اس پر کوئی قاعدۂ کلیہ تجویز نہیں کیا جا سکتا۔

## مزید دیکھیے
* ڈیٹنگ
* لکا چھپی - اس موضوع پر بنی فلم

## حوالہ جات

زمرہ:خاندان
زمرہ:رہائشی انتظامات
زمرہ:قریبی تعلقات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:انسانی ابلاغیات
زمرہ:شادی
زمرہ:ہم جنس شادی
زمرہ:شادی کی اقسام
لال فیتہ شاہی

[تصغیر|[امریکی خانہ جنگی کے دوران بانڈ کوپنوں پر لال فیتے کا اثر نمایاں تھا۔]]
**لال فیتہ شاہی**  ایک استعارہ ہے جو حد سے زیادہ قوانین و ضوابط یا سخت شکل ہندیوں کی پابندی کے اصولوں کو کہتے ہیں جنھیں از کار رفتہ یا سرکاری بابوؤں کی گرفت کی علامت سمجھا جاتا ہے۔ یہ کسی کار روائی یا فیصلہ سازی میں رکاوٹیں اور اڑچنیں پیدا کرتی ہیں۔ ان کا اکثر اطلاق حکومتوں، کارپوریشنوں اور دیگر اداروں پر ہوتا ہے۔ "لال فیتہ" کے تحت بیان کردہ باتوں میں کاغذات کی خانہ پُری، لائسنسوں کا حصول، متعدد افراد یا مراتب کا ہونا، کئی کمیٹیوں کا وجود میں آنا شامل ہیں جو کسی فیصلے کی منظوری میں حائل ہوتے ہیں۔ اس کے علاوہ ذیلی سطح کے اسی سے منسلک اصول کسی کے معاملات کی انجام دہی کو دھیمی یا زیادہ مشکل یا دونوں طرح کے مسائل سے دوچار بناتے ہیں۔ 

## مختلف ملکوں میں لال فیتہ شاہی
2010ء میں ہانگ کانگ کے ایک ادارے *پولیٹکل اینڈ اکانومک رسکت کنسلٹینسی* نے بارہ ایشیائی ممالک میں سو سے زیادہ کاروباری عہدے داروں کا سروے کیا تھا۔اس سروے کی رپورٹ کے مطابق بھارت میں لال فیتہ شاہی (ریڈ ٹیپ ازم) کی صورت حال اتنی خراب ہے کہ اس کا شمار دنیا کے بدترین نظاموں میں کیا جاتا ہے۔

*نیشن ماسٹر* ویب گاہ کے حساب سے 2013ء میں وینیزویلا میں سب سے پہلے مقام پر تھا۔ یہ رپورٹ کاروبار شروع کرنے میں جملہ مشکلات کا مطاعہ تھا۔ اس فہرست میں بھارت 55 ویں مقام پر اور پاکستان 67 ویں مقام پر تھا۔

اسی طرح سے اکتوبر 2019ء میں پاکستان کے وزیر اعظم عمران خان نے بدعنوانی کو ان کے ملک میں سرمایہ کاری کی راہ میں بڑی رکاوٹ قرار دیا۔ عمران خان نے کہا کہ پاکستان میں سرمایہ کاری کے ماحول کو فروغ دینے کی راہ میں سب سے بڑی رکاوٹ لال فیتہ شاہی ہے فیتہ ہے جوبدعنوانی کا باعث بنتا ہے۔

اسی طرح سے دنیا کے کئی اور ممالک لال فیتہ شاہی کی گرفت میں ہیں اور لوگ اس سے باہر آنے کی کوشش کر رہے ہیں۔

## مزید دیکھیے
* حکومت
* کارپوریشن
* فیصلہ سازی

## حوالہ جات

زمرہ:تنظیمی نظریہ
زمرہ:سلینگ
زمرہ:انگریزی الفاظ اور جملے
زمرہ:استعارات
زمرہ:محاورے
زمرہ:عمومی ادارے
زمرہ:نظامت انسانی وسائل
لکا چھپی (فلم)

**لکا چھپی**  2019ء میں ایک بھارتی ہندی فلم ہے جس کی ہدایت لکشمن اوٹیکر نے دی ہے۔ اس کے فلم ساز دینیش ویجن تھے۔ یہ میڈ ڈاک فلمز کے بیانر تلے تیار کی گئی ہے۔ اس کے ستاروں میں کارتیک آرین اور کریتی سینون ہیں۔ یہ فلم ایک ٹیلی ویژن کے رپورٹر کے بارے میں ہے۔ اس رپورٹر کی ایک انتہائی خر دماغ عورت کے ساتھ ہم باشی تھی۔ فلم میں اس وقت کافی تذبذب کی کیفیت کو دکھایا گیا ہے جب ان دو فن کاروں پردۂ سسیمیں پر دکھائے گئے روایات پر مبنی خاندان ان دونوں کو شادی شدہ سمجھ بیٹھتے ہیں، جو وہ فی الواقع نہیں تھے۔

## فلم کے پہلوؤں پر اداکاروں کی رائے اور ان کی زندگی پر اثر
اس فلم کی ہیروئن کریتی سینون نے واضح کیا کہ لیو ان ریلیشن شپ کی افادیت، موزونیت یا اس کی ذاتی طور پر قبولیت بالکلیہ افراد اور متعلقین کا معاملہ ہے اور اس پر کوئی قاعدۂ کلیہ تجویز نہیں کیا جا سکتا۔ ان کے مطابق :

اس فلم کے مرد ادا کار کاریتک آرین شائقین میں کافی مقبول ہو گئے۔ فلم کے بعد بے شمار رشتے داری کے مطالبوں کے ساتھ ساتھ اجنبی لڑکے کا فون آرین کی ماں کو آیا جس نے اپنی بہن کے لیے اس کے رشتے کو مانگا۔ جب ماں نے اسے بتایا کہ کارتیک ابھی شادی نہیں کرنا چاہتا ہے تو لڑکے نے کہا کہ چارسال بھی ہو تو چلے گا آپ ابھی سے بُکنگ کر لو۔‘کارتیک آریان کے مداحوں کی طویل فہرست میں ایک نام بالی ووڈ کی خوب صورت اداکارہ ’سارہ علی خان‘ کا بھی شامل ہے۔ انھوں نے کرن جوہر کے شو کافی ود کرن میں اس بات کی تصدیق کی تھی کہ وہ کارتیک آریان کے ساتھ ’ڈیٹ‘ پر جانے کی خواہش مند ہیں۔سارہ علی خان کے اس انکشاف کے بعد سے دونوں اداکار ایک دوسرے کے کافی قریب ہو گئے ہیں اور اب تو نہ صرف وہ ڈیٹنگ کرتے نظر آ رہے ہیں بلکہ ان لوگوں کی ایک ’کینڈل لائٹ ڈنر‘ کی تصویر بھی وائرل ہوئی تھی جس سے صاف واضح ہورہا تھا کہ دونوں کی کافی گہری دوستی ہو گئی ہے۔

## مزید دیکھیے
* ہم باشی

## حوالہ جات

زمرہ:2010ء کی دہائی کی ہندی زبان کی فلمیں
زمرہ:2019ء کی فلمیں
زمرہ:بھارتی رومانوی مزاحیہ فلمیں
زمرہ:بھارتی فلمیں
زمرہ:ہندی زبان کی فلمیں
زمرہ:تانشک باغچی کی مرتب کردہ موسیقی پر مشتمل فلمیں
زمرہ:ابھیجیت واگھانی کی مرتب کردہ موسیقی پر مشتمل فلمیں
بھگت کبیر فلسفہ و شاعری

**'بھگت کبیر فلسفہ و شاعری**' کتاب کی تالیف ہری اودھ نے کی اور اس کا اردو ترجمہ سرسوتی سرن کیف نے کیا ہے۔ کتاب کے ناشر فکشن ہاؤس لاہور ، ترتیب و تدوین فکشن کمپوزنگ اینڈ گرافکس نے کی ، سر ورق عباس نے بنایا ہے۔

## کبیر کے فلسفے کا پس منظر
کتاب کے آغاز میں سرسوتی سرن کیف نے کبیر کے فلسفے کا پس منظر بیان کیا ہے جس میں بھگت کبیر کی پیدائش، ہندو مذہب اور اسلام سے شناسائی اور اثرات کا مختصر جائزہ لیا ہے۔


## ناتھ یا سِدٌھ فلسفہ
ناتھ یا سدھ فلسفے کے مطابق وجود اعلی کو شیو کا نام دیا گیا جس کی نہ صفت نہ حرکت،  ویدانتوں کے پرم برہم کی طرح شعور محض ہے۔ جس کے اندر ہی ان کی تخلیقی قوت مضمر ہے جو شکتی کہلاتی ہے۔ شکتی اور پرم برہم بنیادی طور پر ایک ہیں مگر شکتی کے زور مارنے پر شیو اپنی لطافت کو بتدریج کم کرتے ہوئے پہلے اپر پھر پرم پھر شونیہ پھر نرنجن  پھر پرماتما کا درجہ لیتے ہیں۔ ان حالات میں شیو کی شکتی بھی علی الترتیب نجا ، پرا ، اپرا ، سوکشما اور کنڈلی کا روپ دھار لیتی ہے۔ اس کے بعد بیس پچیس منزلوں میں لطافت محض جو شیو ہیں کثیف سے کثیف تر ہوکر جامد دنیا کی صورت میں ظاہر ہوتے ہیں یعنی یہاں تخلیق سے مراد کس چیز سے کسی نئی چیز کا بنانا نہیں بلکہ خود کو مخلوق کی صورت میں ڈھالنا ہے اور یہ وحدت الوجود کا نظریہ ہے۔ ویدانت میں یہی ادبیت سبحان تھے اس میں کچھ اختلافی نظریات بھی ہیں اور اچھی خاصی تعداد میں ویدانتی اور سندھ موجود ہیں یعنی شیپ اور شکتی کو مانتے ہیں باہر کثیف ترین صورت اختیار کر لینے کے بعد پھر لطافت کی طرف بڑھنے کا سلسلہ شروع ہوتا ہے جس کی ابتدائی منزلیں قوت اور قوت حیات ہیں جو نباتات اور حیوانات میں دکھائی دیتی ہیں اور اگر وہ سخت پرانی راستے پر پڑتا ہے اپنے اصلی شیروں کو دوبارہ پالے گا سِدٌھ کے لیے کوشاں ہیں۔

## ہزاری پرساد دویدی کا دیباچہ
بنارس ہندو یونیورسٹی کے وارانسی ہزاری پرساد دویدی نے کبیر پر ایک عمدہ مضمون لکھ کر اس کتاب میں مفید معلوماتی اضافہ کیا ہے۔ قاری کو کبیر کے بارے میں عموماً اور ان کی فلسفہ اور شاعری کے بارے میں خصوصاً آگاہی حاصل ہوتی ہے۔
ہزاری پرساد کے بقول کبیر ہندوستان کے ان گنے چنے روحانی رہنماؤں میں شامل ہیں جنھوں نے ذاتی تجربے پر مبنی اپنے مقولات کے ذریعہ عوام کے سامنے مذہب و ملت کے قوانین کے پیچھے چھپی دائمی حقیقت کو دیکھا اور بیان کیا۔
ہزاری پرساد کبیر کی پیدائش سمبت 1455 وکرمی (1398) میں بتاتے ہیں اور انتقال کا سال 1478 لکھتے ہیں۔

## کبیر کی تصنیفات
کبیر کی تصنیفات کئی صورتوں میں ملتی ہیں وہ خود پڑھے لکھے نہیں تھے ان کی تخلیقات عموماََ عابدوں کے سر وں میں ہی  پھوٹی رہیں وقت گزرنے کے ساتھ ان کی نظموں میں تھوڑی بہت تبدیلی بھی ہوئی ۔ ان کے نام پر شائع شدہ کتابوں کی تعداد درجنوں تک پہنچتی ہے، لیکن وہ ساری مستند کتابیں نہیں ہیں۔ جب سے موجودہ طریقے کی تحقیق کا آغاز ہوا ہے اس وقت سے اس  کی اصلی تصانیف کی تلاش کی بہت کوشش کی گئی ہے۔ آنجہانی ڈاکٹر شیام سندرداس کو ایک مخطوطہ ملا تھا جس پر سمبت 1561 وکرمی دیا ہوا تھا۔
علی احمد رفعت

نام علی احمد اور تخلص رفعت ہے ۔ یکم جولائی 1916ء کو چک نمبر 180 ضلع فیصل آباد میں پیدا ہوئے۔ صادق ایجرٹن کالج بہاولپور سے بی اے پاس کیا۔ ہفت روزہ ’’ستلج‘‘ کے مدیر رہے۔ تجارت اور صحافت کے پیشے سے منسلک رہے۔ بہاولپور میں سکونت پزیر تھے۔ ان کی تصانیف کے نام یہ ہیں:’’ایک آدمی تین چہرے‘‘، ’’عربی ادب‘‘، ’’لخت لخت‘‘(شعری مجموعہ)۔ 14 جولائی 1985ء کو بہاولپور میں انتقال کرگئے ۔

## حوالہ جات
پیمانۂ غزل(جلد دوم)،محمد شمس الحق،صفحہ:72

زمرہ:اردو شعرا
زمرہ:بہاولپوری شخصیات
صادق ایجرٹن کالج

اس تعلیمی ادارے کا نام نواب بہاولپور صادق محمد خان عباسی چہارم اور لیفٹیننٹ گورنر پنجاب سر رابرٹ ایجرٹن سے منسوب ہے، 25 اپریل 1886ء کو اس کی بنیاد رکھی گئی، 
25اپریل 1986ء کو پاکستان کے محکمہ ڈاک نے گورنمنٹ صادق ایجرٹن کالج بہاولپور کی صد سالہ سالگرہ کی موقع پر ایک یادگاری ڈاک ٹکٹ جاری کیا جس پر کالج کی عمارت کی تصویر اور کالج کا لوگو بنا ہوا تھا اور انگریزی میں  CENTENARY OF GOVT. S.E. COLLEGE BHAWALPURکے الفاظ تحریر تھے۔ ایک روپیہ مالیت کا یہ ڈاک ٹکٹ سلطانہ شمیم حیدر نے ڈیزائن کیا تھا
ايتو ہیروبومی

**ايتو هيروبومي**  (جاپانی زبان:伊藤 博文) (15 اکتوبر 1841ء-26 اکتوبر 1909ء) جاپان کے سیاست دان اور وزیر اعظم رہ چکے ہیں۔ ان کی تعلیم لندن میں ہوئی ہے اور ان کا تعلق سامورانی سے رہ چکا ہے۔ وہ بحالی میجی کے وقت کے لیڈر ہیں۔ اس وقت بھی وہ حکومت کا حصہ تھے۔ انھوں نے 1880ء کی دہائی میں آئین میجی کے بیورو کی صدارت کی۔ وہ مغربی دنیا سے بہت زیادہ متاثر تھے لہذا انھوں نے ریاستہائے متحدہ امریکا کا آئین کو زیادہ لبرل ہونے کی وجہ سے اور آئین اندلس کو زیادہ منجمد ہونے کی وجہ سے مسترد کر دیا اور متحدہ مملکت برطانیہ عظمی و آئر لینڈ اور جرمن سلطنت کے ماڈل کو پسند کیا۔ بالخصوص آئین پروشیا پر بہت زیادہ بھروسا کیا۔

1885ء میں وہ پہلے وزیر اعظم جاپان بنے۔ یہ عہدہ انہی کے آئینی بیورو نے متعارف کرایا تھا۔ وہ چار دفعہ اس عہدہ پر فائز ہوئے اور جاپان کی تاریخ سب سے زیادہ عرصہ رہنے والے وزیر اعظم ہیں۔

ايتو خارجہ پالیسی میں بہت فعال تھے اور بین الاقوامی معاملات کے ماہر تھے۔ انھوں نے مغربی ممالک سے تعلقات استوار کیے بالخصوص ریاستہائے متحدہ امریکا اور جرمنی اور بالخصوص انگلستان کے ساتھ تعلقات بہت خوشگوار بنا لیے۔ ایشیا کے ممالک کے ساتھ انھوں یہی پالیسی اپنائی اور پہلی چین جاپانی جنگ کے مابعد کا جائزہ لیا اور چنگ خاندان کو جاپان کے آگے سرنگوں ہونے پر راضی کر لیا۔ معاہدہ کے شرائط جاپان کے مفاد پر مبنی تھے جس میں تائیوان اور جوسان کو چین سے الگ کر کے جاپان میں شامل کر لیا۔ انھوں نے جاپان روس جنگ سے بچنے کی کوشش کی اور *من کان کوکن* پالیسی بنائی اور منچوریا کو روس کے حوالہ کر دیا تاکہ کوریا میں جاپان کا تسلط برقرار رہے۔ انھوں نے نومبر 1901ء میں امریکا اور یورپ کا سفر کیا سینٹ پیٹرز برگ گئے وہاں اپنے معاملہ کو سمجھانے میں ناکام رہے اور روسی اتھارٹی کو خوش کرنے میں بھی ناکام رہے۔

## حوالہ جات

زمرہ:1841ء کی پیدائشیں
زمرہ:1909ء کی وفیات
زمرہ:بیسویں صدی کے جاپانی سیاست دان
زمرہ:جاپان کے وزرائے اعظم
زمرہ:جاپان کے وزرائے خارجہ
زمرہ:جاپانی بیرون ملک مقتول افراد
زمرہ:جاپانی سفارتکار
زمرہ:جاپانی ملحدین
زمرہ:چین میں آتشیں اسلحہ سے اموات
زمرہ:چین میں مقتول افراد
زمرہ:سمورائی
زمرہ:مقتول جاپانی سیاست دان
زمرہ:مملکت متحدہ میں جاپانی تارکین وطن
زمرہ:یونیورسٹی کالج لندن کے فضلا
زمرہ:انیسویں صدی کے جاپانی وزرائے اعظم
زمرہ:بیسویں صدی کے جاپانی وزرائے اعظم
زمرہ:شخصیات جو دفتر میں انتقال کر گئے
زمرہ:مذاہب کے نقاد
زمرہ:1909ء کے جرائم
زمرہ:جاپان میں جرائم
زمرہ:اشتراکیت مخالف
زمرہ:جاپانی معلمین
زمرہ:یاماگوچی پریفیکچر کی شخصیات
زمرہ:جاپانی شخصیات
زمرہ:سیاسی مقتول شخصیات
زمرہ:مقتول سیاست دان
زمرہ:آرڈر آف دی باتھ کے اعزازی نائٹس گرینڈ کراس
زمرہ:1900ء کی دہائی میں مقتول سیاست دان
زمرہ:مرد
قریٰ شاہی

**قریٰ شاہی**   یا فرقہ واریت یا  قرویت، وہ نظریہ یا نظام حکومت ہوتی ہے جس کے تحت ہر قریٰ (کمیون) تقریباً آزاد ریاست ہوتا ہے اور قوم یا مملکت ایسے کمیونوں کا وفاق ہوتی ہے

## حوالہ جات
كيوتاكا كورودا

**كيوتاكا كورودا**  (جاپانی زبان:黒田 清隆) (ولادت: 9 نومبر 1840ء، وفات: 23 اگست 1900ء)
## حوالہ جات == [[جاپان]] کے [[سیاست دان]] تھے جن کا تعلی [[میجی دور]] سے تھا۔ وہ 1888ء تا 18889ء [[وزیر اعظم جاپان]] بھی رہے۔

## حالات زندگی
### ابتدائی زندگی
انھوں نے کیوشو کے سامورائی خاندان میں آنکھیں کھولیں جو کاگوشیما سے متعلق تھا۔

1862ء میں وہ ناماموگی واقعہ میں ملوث رہے جس میں ساتسوما کے لوگوں نے ایک برطانوی شہری کو اس لیے قتل کر دیا کہ *دائیمو * کے آگے سرنگوں ہونے سے مکر رہا تھا۔ اس کی وجہ سے 1863ء میں اینگلو ساتسوما جنگ ہوئی جس میں كورودا نے اہم کردار ادا کیا تھا۔ جنگ کے بعد وہ ادو گئے اور بندو سازی کا مطالعہ کیا۔

ساتسوما واپسی کے بعد وہ ساتسوما شوتشو کے کے فعال رکن بن گئے اور توکوگاوا شوگون شاہی کو اکھاڑ پھینکنے کی کوشش میں حصہ لیا۔ اس کے وہ بطور فوجی جنگوں میں حصہ لیتے رہے۔

### سیاسی سفر
جدید حکومت میجی میں وہ کارافوتو بڑے ڈیلومیٹ کے طور پر فائز ہوئے۔ کارافوتو پر جاپان اور سلطنت روس اپنا اپنا دعوی کرتے تھے۔ روس کے خوف سے وہ ٹوکیو واپس آگئے اور اور جاپان کی فوجی صلاحیت میں کچھ اصلاحات کیں اور شمالی علاقہ میں آبادیات کی دیکھ بھال کرنے لگے۔ 1871ء میں انھوں نے یورپ اور ریاستہائے متحدہ امریکا کا 5 ماہ کا سفر کیا اور 1872ء میں جاپن لوٹے۔ واپسی کے بعد انھیں ہوکائیدو کا کالونی انچارج بنا دیا گیا۔

### وزیر اعظم
كيوتاكا ايتو ہيروبومي کے بعد 888ء میں دوسرے وزیر اعظم جاپان بنے۔ اپنے عہد میں انھوں نے آئین میجی سازی میں حصہ لیا۔

### وزیر اعظم کے بعد
1892ء میں دوسری کابینہ جاپان میں وہ وزیر برائے مواصلات جاپان مقرر ہوئے۔ 1895ء میں وہ پرائوی کونسل کے صدر نشین بنے ۔ ان کا انتقال 1900ء میں دماغی شریان کی بیماری سے ہوا۔ انھیں ٹوکیو میں دفن کیا گیا۔

## حوالہ جات

زمرہ:1840ء کی پیدائشیں
زمرہ:1900ء کی وفیات
زمرہ:بحالی مییجی
زمرہ:جاپان کے وزرائے اعظم
زمرہ:جاپانی جرنیل
زمرہ:سمورائی
زمرہ:کاگوشیما کی شخصیات
زمرہ:وزرائے جاپان
زمرہ:کامنز زمرہ جس کا ربط ویکی ڈیٹا پر ہے
زمرہ:انیسویں صدی کے جاپانی وزرائے اعظم
میجی دور

**میجی** ۔ تاریخ جاپان کا ایک دور ہے جو 23 اکتوبر 1868ء تا 30 جولائی 1912ء پر محیط ہے۔ یہ سلطنت جاپان کا نصف اول کا عہد ہے جس میں یورپی قاطتوں نے جاپانی قوم کو ٓبادکاری اور کالونی سازی کے پس پردہ جاگیردارانہ نظام سے قومی ریاست اور عظیم طاقت کی طرف منتقل کیا۔ اس میں مغربی سائنسی تکنیک، فلسفہ، سیاست، قانون دانی اور آبائی خیالات، نظریات اور تجربات کا بہت بڑا کردار تھا۔ مگربی قاطتوں مذکورہ صلاحیتوں اور وسائل کا سہارا لے کر قدیم جاپان کو ایک مضبوط سماجی، سیاسی، معاشی، فوجی طاقت بنا دیا۔ انھوں نے مذکورہ میدانوں میں اصلاحات کیں اور جاپان نے بین الاقوامی تعلقات استوار کیے۔ یہ شہنشاہ میجی کا دور تھا جس کے بعد عہد تاپشو کے شہنشاہ تاپشو کا دور آیا۔

## بحالی میجی
3 فروری 1867ء کو 14 سالہ شہزادہ موتشوہیتو شہنشاہ میجی بنا۔ وہ اپنے باپ کومی کا جانشین تھا اور سلطنت کا 122واں بادشاہ تھا۔
9 نومبر 1867ء کو وقت کے شوگون نے شہنشاہ کو اپنا استعفی سونپ دیا اور اگلے دن وہ عہدہ سے برطرف ہو گئے۔ اس کے ایک سال بعد 3 جنوری 1868ء کو بحالی میجی کا واقعہ پیش آیا اور نئی حکومت تشکیل پائی۔ 1868ء میں ایدو کا زوال توکوگاوا شوگون شاہی کے خاتمے کا سبب بنا اور میجی دور کا اعلان ہو گیا۔ یہی میجی کی بحالی تھی۔
1868ء میں چارٹر حلف کا اعلان ہوا۔ یہ میجی کے راہنماوں کی طرف سے پانچ حلفوں پر مشتمل ایک چارٹر تھا جس میں نئی حکومت کو معاشی طور پر مضبوط کرنے کے لیے اصلاحات اور اقدامات کا ذکر تھا۔

چارٹر حلف کے اعلانکی وجہ سے شوگون کے خاص سیاسی دباو کا خاتمہ ہو گیا اور حکومت میں مزید جمہوری اقدار کو بڑھاوا ملا۔ حارٹر حلف ایک مختصر اور قلیل مدتی آئین تھا جس کا نفاذ 1868ء میں عمل میں آیا۔
## حوالہ جات

## آرکائیو
* Lt. John T. Alderson collection of Japan photographs. circa 1890s. 40 photographic prints (1 box) : hand colored ; sizes vary. At the University of Washington Libraries, Special Collections.

{[سلطنت جاپان}}

زمرہ:1868ء کی متعارفات
زمرہ:جاپان میں 1912ء کی تحلیلات
زمرہ:جاپانی ادوار
زمرہ:سلطنت جاپان
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:1912ء کی تحلیلات
انیس جنگ

انیس جنگ 1964ء  کو پیدا ہوئیں۔ وہ ایک ہندوستانی مصنف، صحافی اور  بیرون ملک کے اخبارات کی معروف کالم نویس ہیں،  ان کا سب سے مشہور کام، انویلنگ انڈیا (1987ء) ہے جس میں  ہندوستان میں خواتین کی زندگی کی تاریخ پر تھا۔ خاص طور پر با پردہ مسلمان خواتین کی ترجمانی کرتا تھا۔

### ابتدائی زندگی اور تعلیم
وہ رورکیلا میں پیدا ہوئیں۔ انیس کا تعلق حیدرآباد کے ایک بزرگ گھرانے سے ہے۔ ان کے والد نواب ہوش یار جنگ مشہور عالم اور شاعر تھے  اور انھوں نے ریاست حیدرآباد کے آخری نظام (حکمران) کے مصاحب (مشیر) کی حیثیت سے خدمات انجام دیں۔  ان کی والدہ اور بھائی بھی اردو شاعر ہیں۔ حیدرآباد میں عثمانیہ یونیورسٹی میں اسکول اور کالج کے بعد ، وہ مشی گن این آربر یونیورسٹی میں اعلیٰ تعلیم کے لیے امریکا چلی گئیں، جہاں انھوں نے سوشیالوجی اور امریکن اسٹڈیز میں ماسٹرز کیا۔

### کیریئر
انھوں نے تحریری طور پر اپنے کیریئر کا آغاز یوتھ ٹائمس ، ٹائمز آف انڈیا کی اشاعت سے کیا ، جہاں انھوں نے صحافی اور ایڈیٹر کی حیثیت سے کام کیا (1976 ء سے 1979)۔ اس کے بعد انھوں نے کرسچن سائنس مانیٹر اور انٹرنیشنل ہیرالڈ ٹریبون کے لیے کام کیا۔  انیس جنگ دہلی میں رہتی ہے۔ 
## کتابیں
انیس جنگ نے 1987ء میں "ہندوستان کی نقاب کشائی" کی اشاعت کی۔ یہ ایک ٹریول ڈائری ہے جس میں خواتین کے انٹرویوز پر توجہ دی گئی۔ اس موضوع پر انھوں نے متعدد کتابیں بھی لکھیں ہیں، جن میں خواتین سے ان کی روزمرہ کی زندگی کے بارے میں گفتگو کرتے ہوئے ، بشمول نائٹ آف دی نیو مون: انڈیا میں مسلم خواتین کے ساتھ تبادلہ خیال بھی کیا گیا ہے۔ (1993ء) ، سیون سسٹرز (1994ء)۔ خاموشی کو توڑنا (1997ء) پوری دنیا سے خواتین کی زندگی کے بارے میں گفتگو پر مبنی ہے۔ صحن سے پرے (2003ء) ان خواتین کی بیٹیوں کے ساتھ انٹرویوز پر مبنی ہے جس کی انھوں نے  ہندوستان کی نقاب کشائی سے پہلے بات کی تھی
انیس جنگ کی گمشدہ بہار: چوری شدہ بچپن کی کہانیاں (2005ء) محروم پس منظر سے تعلق رکھنے والے بچوں پر مرکوز ہیں اور اس میں ایک بچے ادریس کی کہانی بھی شامل ہے ، جسے میرزپورسے اغوا کرکے قالین کی صنعت میں کام کرنے پر مجبور کیا گیا ہے۔

## مزید دیکھیے
بھارتی مصنفات کی فہرست

## حوالہ جات

زمرہ:1944ء کی پیدائشیں
زمرہ:اڑیسہ کی مصنفات
زمرہ:اڑیسہ کے صحافی
زمرہ:بقید حیات شخصیات
زمرہ:بیسویں صدی کی بھارتی مصنفات
زمرہ:بیسویں صدی کے بھارتی صحافی
زمرہ:بیسویں صدی کے بھارتی مصنفین
زمرہ:بھارتی خواتین سفرنامہ نگار
زمرہ:بھارتی خواتین صحافی
زمرہ:بھارتی خواتین کالم نگار
زمرہ:بھارتی کالم نگار
زمرہ:بھارتی مسلم شخصیات
زمرہ:حیدر آباد، دکن کے مصنفین
زمرہ:راؤرکیلا کی شخصیات
زمرہ:فاضل جامعہ عثمانیہ
زمرہ:ماخذ میں نامکمل اندراجات
زمرہ:یونیورسٹی آف مشی گن کے فضلا
زمرہ:ہندوستانی سفر نامہ نگار
زمرہ:اکیسویں صدی کے بھارتی صحافی
معرکہ دبا

**معرکہ دبا**  632ء تا 634ء فتنہ ارتداد کی جنگوں کے دوران میں دبا کے میدانی علاقہ میں لڑی گئی تھی جس میں تقریباً 1000 لوگ قتل ہوئے۔ دبا کا علاقہ موجودہ متحدہ عرب امارات میں واقع ہے۔ جنگ کے مقتولین کی قبروں کے باقیات اب بھی موجود ہیں۔

## [[ازد]]
فارسی ساسانی سلطنت کے زوال کے بعد جزیرہ نما عمان میں ازد باشاہ کی طوطی بولنے لگی۔ پیغمبر اسلام محمد بن عبد اللہ  نے اپنے قاصد عمرو بن العاص کو بھیجا جو محافظہ البریمی ہوتے ہوئے ساسانی گورنر کے پاس گئے اور نبی کا خط پیش کیا۔ گورنر نے خط کو ٹھکرادیا۔ اس کے بعد عمرو بن العاص وہی خط لے کر ازد کے بادشاہ الجلند اور اس کے بھائی جیفر کے پاس نزوی گئے جو جزیرہ نما عمان کے اندرونی حصہ کے حاکم تھے۔ دونوں بھائی ازد کے بزرگوں کے پاس گئے اور انھوں اسلام قبول کرنے پر رضامندی ظاہر کردی۔

630ء میں ازد کے بادشاہ نے جولاندا کے ساتھ اتحاد کیا اور ساسانی گورنر مسکان پر حملہ کر دیا جس میں مسکان مارا گیا۔ یہ جنگ صحار میں واقع ہوئی تھی۔ ساسانی اپنے سونے چاندی چھوڑ کر میدان سے بھاگ گئے۔ 632ء میں پیغمبر  کی وفات کے بعد عبد نے مدینہ منورہ کا سفر کیا اور ابو بکر صدیق کے ہاتھ پر بیعت کی۔

## بغاوت
عرب میں پیغمبر  کی وفات میں جگہ جگہ بغاوتیں سر اٹھانے لگیں جن سے نمٹنا ناگزیز ہو گہا۔ بغاوتوں کے خلاف انہی جنگوں کو جنگ دبا کے نام سے جانا گیا۔ اس دوران میں جنگوں کا ایک طویل سلسلہ چلا کیونکہ جگہ جگہ سے فتنہ سر اٹھا رہے تھے جن کی سرکوبی ضروری تھی۔ خلیفہ ابوبکر نے عمان کی جانب دو کمانڈروں کو روانہ کیا جن کے نام حذیفہ بن محسان یمنی اور ارفجہ البریقی ازدی ہیں۔ یہ دونوں ازدیوں کے خلاف جولندا کی مدد کر گئے تھے۔

## حوالہ جات

زمرہ:630ء کی دہائی کے تنازعات
زمرہ:ارتداد کی جنگیں
زمرہ:تاریخ متحدہ عرب امارات
زمرہ:خلافت راشدہ سے وابستہ معرکے
زمرہ:متحدہ عرب امارات کی عسکری تاریخ
ظواہر (قبیلہ)

**ظواہر** یا الظاہری متحدہ عرب امارات کا ایک قبیلہ ہے۔ ان کا تعلق بنی یاس سے ہے اور وہ ابو ظہبی کے شاہی خاندان آل نہیان کے بہت قریبی ہیں اور ان کا تعلق بہت گہرا ہے۔

## بریمی اور ابتدائی تاریخ
ظواہر قبیلہ روایتی طور پر بریمی نخلستان کے رہنے والے ہیں جہاں انھوں نے بیسویں صدی میں زیادہ تر زرخیز زمین پر قبضہ کر لیا لیکن خود بریمی گاؤں ان کے تلسط سے دور رہا۔ یہ قبیلہ 45000 افراد پر مشتمل ہے اور تین ذیلی اکائیوں میں منقسم ہے۔ گرمیوں میں کھجور کی کھیتی کہ وجہ سے یہ گاؤں میں رہتے ہیں اور موسم سرما میں ریاستہائے ساحل متصالح چلے جاتے ہیں۔ ان کے پاس بھیڑ، اونٹاور کا ایک بڑا جھنڈ رہتا ہے۔ وہ چارکول کی تجارت بھی کیا کرتے تھے۔
ابتدائی تاریخی متون اس جانب اشارہ کرتے ہیں کہ ظواہری قبیلہ جنوبی علاقہ سے آکر بریمی سے پہلے ہی محافظہ الظاہرہ میں آباد ہو گیا تھا۔ ایک دوسرا قبیلہ نعیم (قبیلہ) نامی وہاں آباد تھا جن کے تعلقات ظواہر سے کبھی خوشگوار نہیں رہے ہیں۔

## مسقط اور شارجہ کے ساتھ تنازعات
قبیلہ نعیم اور ظواہر بریمی پر اپنا اثر و رسوخ بنانے کے لیے کئی لوگوں نے کوششیں کی ہیں جیسے شاہ مسقط، امارت نجد اور شیخ سلطان بن صقر یا شارجہ۔ طحنون بن شخبوط بن ذياب بن عيسى آل نهيان نے بدو کے کئی قبائل کو حکم دیا (آپ لوگوں کو معلوم ہونا چاہیے کہ محافظہ الظاہرہ ہمارا ہے، انھوں نے 1839ء میں برطانیہ کو کہا تھا۔) اور وہاں اپنا ایک قلعہ بنایا۔ پھر 1824ء میں شارجہ پر ایک معاہدہ جس میں سلطان بن صقر القاسمی نے بریمی میں طنحون کا دوعی قبول کر لیا اور ان کے کئی قلعے مسمار کر دئے۔

ظواہر بریمی اور اور منتصر قبیلہ شیخ خلیفہ بن شکبوت ال نیہان کے بہت قریب تھے اور 1840ء میں ان ایک معاہدہ بھی ہوا تھاجس میں شاہ نے بنی یاس، منتصر اور پہلی دفعہ ظواہر کی ذمہ داری قبول کی۔ وہ خلیفہ کے فوجی تھے اور اندرونی طور پر ان کی مدد سے کئی قبائل سے لوہا لیا۔ انھی واقعات کے دوران میں سعید [محافظہ البریمی] منتقل ہو گیا اور وہاں سے دو قلعوں پر قنضہ کر لیا اور ظواہر اور اوامر کی مدد سے وہابیوں سے چھین لیا۔
== حوالہ جات ==



[زمرہ:متحدہ عرب امارات کے قبائل
زمرہ:ویکی ڈیٹا سے مطابقت رکھنے والی مختصر تفصیل
ہرمز اول

**ہرمز اول** ساسانی سلطنت کا تیسرا شہنشاہ تھا۔ وہ شاہپور اول کا بڑا بیٹا تھا۔ اس کو باپ نے اپنے عہد حکومت میں ولی عہد منتخب کر دیا تھا۔ اس کا دور حکومت ایک سال یا دو سال سے کم پر مشتمل تھا۔

## ولی عہدی
ہرمز اول اپنے والد شاہپور اول کے دور حکومت کے دوران خراسان کا گورنر تھا۔ اس نے خراسان میں ایک بہت بڑی فوج تیار کی ہوئی تھی۔ جب اس فوج کی خبر جب ایران میں پہنچی تو لوگوں نے شاہپور اول کو کہا کہ تمھارے بیٹے ہرمز نے فوج تیار کر رکھی ہے اور وہ تمھارے خلاف بغاوت کی تیاریاں کر رہا ہے۔ ہرمز اول کو جب بغاوت متعلق باتوں کی خبر ہوئی تو اس نے اپنا ایک ہاتھ کاٹ کر اپنے والد شاہپور کے پاس بھیج دیا۔ ایرانی قانون کے مطابق جس شخص کے اعضا یا جسم میں کوئی نقص ہوتا تو اسے بادشاہ نہیں بننے دیا جاتا۔ شاہپور کے پاس جب وہ ہاتھ پہنچا تو اس نے اپنے والد اردشیر بکاں کی روح کی قسم کہا کر ہرمز کو لکھا کہ اگر تم جسم کو پارہ پارہ بھی کر دو تو تب بھی میں ضرور اپنے بعد ملک کی حکمرانی تمھارے ہی سپرد کروں گا۔ چنانچہ شاہپور اول نے ہرمز اول کو اپنا ولی عہد نامزد کر دیا۔

## تخت نشینی
ہرمز اول کے والد شہنشاہ شاہپور اول نے 272ء میں وفات پائی۔ چونکہ شاہپور نے اپنے عہد حکومت میں ہی ہرمز کو ولی عہد مقرر کر دیا تھا اس لیے وہ 272ء میں شاہپور اول کے جانشین کے طور پر تیسرے ساسانی شہنشاہ کے طور پر تخت نشین ہوا۔

## وزرا و امرا
ہرمز اول نے اپنے والد شہنشاہ شاہپور کے دور حکومت کے امرا و وزرا کو بحال رکھا۔ ان عمال میں ایک عربی سردار نعمان بن مندز بھی شامل تھا۔ 

## مانی کی ایران آمد
مانی نے اپنے مذہب کی تبلیغ شاہپور اول کے دور حکومت میں شروع کی تھی۔ شہنشاہ پہلے دس سال میں مانی کے عقائد سے متاثر رہا لیکن اس کے بعد وہ اپنے آبائی مذہب زرتشت کی جانب لوٹ آیا جس کی وجہ سے مانی کو ایران سے بے دخل کر دیا گیا۔  شاہپور کی وفات کے بعد جب ہرمز اول تخت نشین ہوا تو اس نے مانی کو ایران آنے کی دعوت دی۔ مانی جب ایران آیا تو شہنشاہ ہرمز نے اس کو شاہی محل میں ٹھہرایا۔ اس کو ہر طرح کی سہولیات دی اور طرح طرح کی چیزوں سے نوازا۔ لیکن تاریخ میں اس بات کا ذکر نہیں ملتا کہ شہنشاہ ہرمز اول نے مانی کا مذہب مانویت قبول کیا یا نہیں۔

## شہروں کی آبادکاری
شہنشاہ ایران ہرمز اول نے اپنے مختصر عہد حکومت میں شہروں کی آبادی کاری کی طرف توجہ دی اور بعض نئے شہر آباد کیے۔ ان شہروں میں خوزستان (اھواز) اور رام ہرمز خاص طور پر قابل ذکر ہیں۔

## وفات
شہنشاہ ہرمز اول نے دو سال سے بھی کم عمر حکومت کر کے استخر میں وفات پائی۔  دوسری روایات کے مطابق اس کا دور حکومت ایک سال پر مشتمل ہے۔ 

## حوالہ جات

زمرہ:271ء کی وفیات
زمرہ:تیسری صدی کی پیدائشیں
زمرہ:تیسری صدی کے ساسانی بادشاہ
زمرہ:شاہنامہ فردوسی کے کردار
زمرہ:کامنز زمرہ جس کا ربط ویکی ڈیٹا پر ہے
زمرہ:بانی شہر
زمرہ:ویکی ڈیٹا سے مطابقت رکھنے والی مختصر تفصیل
سمیع اللہ قریشی

پروفیسر سمیع اللہ قریشی 6 جون 1936ء کو اسلام پور قاضیاں میں پیدا ہوئے۔ یہ گاؤں مشرقی پنجاب کے ضلع گورداسپور میں واقع ہے۔ ابتدائی عمر سے انھیں شاندار علمی ماحول میسر آیا۔ ان کے گھر میں اس زمانے کے مقبول ادبی مجلے آتے تھے ان میں عالم گیر،خیام،ادب لطیف،زمانہ،ادبی دنیا اور شاہ کار قابل ذکر ہیں۔ بچپن ہی سے انھیں شاعری سے دلچسپی تھی۔ جب وہ ثانوی کلاس کے طالب علم تھے تو ان کی شاعری کی دھوم مچ گئی۔ یہ شعر انھوں نے نو برس کی عمر میں کہا تو ان کے اساتذہ ان کے اسلوب سے خوش ہوئے،

قیام پاکستان کے بعد ان کا خاندان لاہور پہنچا اور بازار حکیماں ،بھاٹی گیٹ میں واقع ایک مکاں میں قیام کیا۔ ادبی مجلہ نقوش کے مدیر محمد طفیل بھی اس زمانے میں اسی محلے میں رہتے تھے۔ حکیم احمد شجاع نے اس محلے کو لاہور کا چلیسی کہا اور اس کے مکینوں کے علمی و ادبی ذوق کہ بہ نظر تحسین دیکھا۔ 1951ء میں وہ اسلامیہ کالج سول لائنز،لاہور میں بی۔ اے میں داخل ہوئے اور اس کے بعد جامعہ پنجاب،لاہور سے اسلامیات میں ایم۔ اے کیا۔ 25 نومبر 1959ء کو انھوں نے بہ حیثیت لیکچرر اسلامیات گورنمنٹ کالج بہاول نگر سے ملازمت کا آغاز کیا۔ اس کے بعد وہ 9اکتوبر 1963ء کو عظیم اور تاریخی مادر علمی گورنمنٹ کالج جھنگ پہنچے۔ یہ وہ زمانہ تھا جب جھنگ کو شہر سدا رنگ کی حیثیت سے پوری دنیا میں اہم مقام حاصل تھا۔ جھنگ کی ادبی کہکشاں کی ضیا پاشیوں سے نگاہیں خیرہ ہوتی تھیں۔ ان میں سید جعفر طاہر،سید غلام بھیک نیرنگ،حفیظ ہوشیارپوری،عبد العزیز خالد،خادم رزمی،مجید امجد،کبیر انور جعفری،شیر افضل جعفری،امیر اختر بھٹی،صاحب زادہ رفعت سلطان،غلام علی چین،رانا سلطان محمود،خیر الدین انصاری،محمد حیات خان سیال،شارب انصاری،پروفیسر تقی الدین انجم (علیگ)،قیصر رومانی،ڈاکٹر سید نذیر احمد،حکمت ادیب،مرزا معین تابش،بیدل پانی پتی،احمد تنویر،فضل بانو،طاہر سردھنوی،خادم مگھیانوی،سید مظفر علی ظفر،آغا نو بہار علی خان اور خواجہ شائق حسن کے نام قابل ذکر ہیں۔ جھنگ میں ہفتہ وار ادبی نشستوں کے باقاعدہ انعقاد میں پروفیسر سمیع اللہ قریشی نے گہری دلچسپی لی۔ انھوں نے اپنی ایک ادبی تنظیم بھی قائم کی جس کا نام مجلس سلطان باہو تھا۔ اس مجلس نے ادبی فعالیت کو سازگار فضا فراہم کی اور عوام میں مثبت شعور و آگہی بیدار کرنے میں کلیدی کر دار ادا کیا۔

پروفیسر سمیع اللہ قریشی کا کہنا تھا کہ حیات جاوداں کا راز ستیز میں پوشیدہ ہے۔ ان کی خطر پسند طبیعت نے سعیِ پیہم کو ترازوئے کم و کیف حیات قرار دیا۔ ملکی اور بین الاقوامی سطح کے متعدد علمی و ادبی مقابلوں میں انھوں نے حصہ لیا اور اپنی خدا داد صلاحیتوں کی بدولت ہر مقابلے میں کامیاب و کامران رہے۔ ان کی خدمات کے اعتراف میں انھیں متعدد ایوارڈز سے نوازا گیا جن میں سے چند اہم حسب ذیل ہیں :
* ساندل ایوارڈ 1991،
* پنجاب ٹیچرز فورم ایوارڈ،
* جام درک ایوارڈ 1992،
* مسعود کھدر پوش ایوارڈ 2002،

پاکستان میں انھیں ہر علمی،ادبی اور مذہبی کانفرنس میں مدعو کیا جاتا تھا۔ قومی سیرت کانفرنس میں وہ کئی بار بہ طور مندوب اور مقالہ نگار شامل ہوئے۔ عالمی اردو کانفرنس اور مشاعروں میں بھی انھوں نے ہمیشہ شرکت کی اور انھیں زبردست پزیرائی ملی۔ ان کی بیس کے قریب وقیع تصانیف شائع ہو چکی ہیں۔ ان میں سے اکثر پر انھیں انعام سے نوازا گیا۔ پروفیسر سمیع اللہ قریشی کتابوں کے شیدائی تھے۔ وہ کتابوں سے اپنی اولاد کی طرح پیار کرتے تھے
## تصانیف
* بیتے دنوں کی چاپ (آپ بیتی)
* افکار اقبال (1977)
* موضوعات فکر اقبال (1996)
* سر زمین جھنگ
* ساڈی سوہنی دھرتی

## وفات
26 مارچ 2011ء کو رحلت فرمائی، لاہور میں تدفین ہوئی،
مونٹسورو محل

**مونٹسورو محل** ( فرانسیسی: Château de Montsoreau) فرانس  کا ایک قلعہ و محل و آرٹ میوزیم ہے جو مونٹسورو میں واقع ہے۔

## مزید دیکھیے
* فرانس
* ویغسائی محل

## گیلری

File:Anjou Vélo Vintage Château de Montsoreau-Museum of Contemporary Art.jpg
File:Chateau Montsoreau Loire.jpg
File:Chateau de Montsoreau Museum of contemporary art Loire Valley France.jpg
File:Chateau de Montsoreau Museum of contemporary art.jpg
File:Chateau de montsoreau - detail.JPG
File:Château de Montsoreau.JPG
File:Most beautiful villages of the world montsoreau 2.jpg  
File:Chateau de Montsoreau Museum of contemporary art sky lantern.jpg


## حوالہ جات

زمرہ:1452ء میں مکمل ہونے والے مکانات
زمرہ:1453ء میں مکمل ہونے والی عمارات و ساخات
زمرہ:فرانس کے محلات
زمرہ:فرانس میں مقامات عالمی ثقافتی ورثہ
زمرہ:کامنز زمرہ جس کا ربط ویکی ڈیٹا پر ہے
زمرہ:فرانس کے سیاحتی مقامات
زمرہ:ویکی ڈیٹا سے مطابقت رکھنے والی مختصر تفصیل
زمرہ:فرانس میں گوتھک طرز تعمیر
عبد القادر بیدل (ضد ابہام)

اس عنوان سے مراد ہو سکتے ہیں
* مرزا عبدالقادر بیدل
* قاضی عبدالقادر بیدل
قاضی عبدالقادر بیدل

**قاضی عبد القادر بیدل** سندھی اور فارسی کے شاعر اور عالم دین تھے۔
## ولادت
قاضی عبد القادر بیدل بن محمد پناہ شکار پور میں 1837ء کو پیدا ہوئے ۔
## تعلیم و تربیت
آپ نے شکار پور کے مشہور عالم خلیفہ عبد اللہ سے عربی و فارسی کی اعلیٰ تعلیم حاصل کی ۔ اس کے علاوہ گورنمنٹ اسکول سے سندھی فائنل کا امتحان بھی پاس کیا۔
## درس و تدریس
ٹریننگ کالج حیدرآباد سے تربیت حاصل کر کے مختلف اسکولوں میں تدریسی فرائض انجام دیے بالآخر ہیڈماسٹر بنے اور اسی عہدے پر ریٹائر ڈ ہوئے۔
## شاعری
بیدل کے وقت میں خان بہادر رسول بخش راہی بروہی اور اس کا بھائی غوث بخش خاکی میر محمد اسلم علوی حاجی امام بخش خادم علامہ میر علی نواز علوی میر صفی الدین فداعلوی مفتی خوش محمد خاطی قاضی محمد باقرراقم شمس الدین قاضی میاں محمد صدیق میاں یار محمد قانع وغیرہ شعر و شاعری کو ترقی کی راہ پر لے جا رہے تھے لیکن ان تمام میں بحیثیت غزل گوئی میں بیدل کا مقام بلند ہے ۔ درس و تدریس ، تصنیف و تالیف کے ساتھ شروع سے شاعری سے وابستگی رہی۔ فارسی شاعری کے گہرے مطالعہ اور حیدرآباد و شکار پور کے ادبی ماحول نے بیدل کے جو ہر کو نکھار اور اجاگر کیا۔ بیدل فقط سندھی کے قادر الکلام شاعر تھے بلکہ فارسی شاعری میں بھی اعلیٰ مقام آپ کا فارسی اور سندھی کلام اس دور کی مشہور اخبار ’’مفرح القلوب ‘‘ اور ’’سند ھ سدھار ‘‘ میں شائع ہوتا تھا جب کہ مفرح القلوب سندھ کے علاوہ ہندوستان افغانستان اور ایران کے مختلف شہروں میں شوق سے پڑھا جاتا تھا اس لیے ہر مقام پر آپ کو شہرت حاصل تھی بلکہ افغانستان اور ایران کے فارسی شعرا آپ کے مداح تھے ۔ افسوس کہ ااپ کا اکثر کلام دیوان مع تصانیف اپنوں کی غفلت کی وجہ سے ضائع ہو گیا اور ان کے تفصیلی حالات مفقود ہیں ۔

## وصال
مولانا قاضی عبد القادر بیدل جس کو جناب میر محمد اسلم علوی شکار پوری جیسے معاصر شاعر نے ’’خاتم الشعر اء ‘‘ کہا ہے ۔ آپ نے7 ، فروری 1934ء؍1350ھ کو انتقال کیا۔

مولانا بیدل شاعر کے علاوہ عالم تھے یا تو خود قاضی (مفتی ) تھے یا پھر قاضی خاندان کے چشم و چراغ تھے ۔ زندگی درس و تدریس سے وابستہ رہی لیکن حالات مفقود ہونے کی صورت میں تفصیلی حالات زندگی دستیاب نہ ہو سکے ۔ 

## حوالہ جات

زمرہ:1937ء کی پیدائشیں
زمرہ:1934ء کی وفیات
مسن بڑی

تصغیر|مسن بڑی کے سرسبز و شاداب کھیت
تصغیر|missan wadhi
**مسن بڑی**

## '''ضلع ٹنڈوالہیار کا ایک شہر ہے جو سندھ پاکستان میں آباد ہے'''
تصغیر|مسن بری کے دل کش نظارے
ایک قدیم شہر ہے

تقسیم ہند سے پہلے بھی یہاں موجود لوگوں کو علم سے محبت تھی

1934سن ھجری میں قائم ہونے والا مدرسہ دارالہدی آج بھی موجود ہے

تقسیم ہند کے بعد یہاں آنے والوں نے اس شہر کو تعلیمی مرکز بنانے کے لیے لازوال کاوشیں کیں

جن کے ثمرات آج بھی موجود ہیں

مسن بڑی میں آباد لوگوں کی اکثریت سندھی زبان بولتی ہے
اردو پنجابی سرائیکی بولنے والے لوگوں کی خاصی تعداد ہے
(مکمل اعداد شمار اگے موجود ہے)
یہاں آباد زیادہ تر تر لوگ زراعت سے وابستہ ہیں

اس شہر کی تاریخی حیثیت پر دو (2) کتابیں لکھیں گئیں ہیں
(1) سندھی زبان میں (تھدہ ون ولہار جا)
(2) اردو زبان میں (ملک ایک عظیم قوم)

شہر میں ایک نجی فلاحی تنظیم کے زیر انتظام اسپتال

اور چھوٹے بڑے کئی کلینک ہیں

شہر تقریبا تمام بنیادی سہولیات موجود ہیں

جن میں پینے کے صاف پانی کے فلٹر پلانٹ بجلی گیس پولیس اسٹیشن لیبارٹری لڑکے اور لڑکیوں کے لیے ہائی اسکول سندھی اور اردو میڈیم اسکول مساجد ملک برادری کی جانب سے فراہم کردہ فری ایمبولینس سروس ہائی اسپیڈ موبائل فون انٹرنیٹ سروس کیبل ٹی وی سروس نکاسی اور فراہمی آب کا نظام

#### مسن بڑی میں پیدا ہونے والے اہم لوگ
مولوی عبد الکریم لغاری رحمۃ اللہ علیہ (مصنف عالم استاد شاعر)

مولوی محمد اسماعیل رحمۃ اللہ علیہ

مولوی یامین شورو

تاج محمد ملک مصنف کتاب (ملک ایک عظیم نسل)

سرجن پرفیسرڈاکٹر حسین لغاری صاحب

ڈاکٹر عمر لغاری

ڈاکٹر نبی بخش

ملک محمد صدیق (سیٹھ صدیق)

ریاض محمد ملک صاحب (PASP)ڈاکٹر قربان لغاری (MBBS)

## مزید دیکھیے
* سائنس
* جغرافیہ
* تاریخ
* سیاست
* فن
* مذہب
* فلسفہ
* زبان
شعاع (ضد ابہام)

* روشنی کی شعاع
* شعاع (بصریات)
* شعاع (ڈائجسٹ)

زمرہ:ویکی ڈیٹا سے مختلف مختصر وضاحت
زمرہ:نام مقامات ضد ابہام صفحات
زمرہ:اختصارات
شعاع (بصریات)

بصریات میں **شعاع**، روشنی کے ایک ایک ایسے تصوراتی نمونے کو کہتے ہیں جس میں ایک ایسے خط کو چُنا جاتا ہے جو حقیقی روشنی کے محاذ موج (wavefront) کے عموداً ہوتا ہے۔

## سطح کے ساتھ تعامل
### شعاع وقوع
وہ شعاع جو چمکدار سطح پر پڑ رہی ہو **شعاعِ وقوع** (Incident ray) کہلاتی ہے۔

### شعاع منعکس
وہ شعاع جو نقطہ وقوع سے منعکس ہو جائے **شعاعِ منعکس** ( Reflected ray) کہلاتی ہے۔

### شعاع منعطف
وہ شعاع جو ایک واسطے سے دوسرے واسطے میں داخل ہوتے وقت مڑ جائے **شعاعِِ منعطف** (Refracted ray) کہلاتی ہے۔
زمرہ:ہندسی بصریات
زمرہ:علوم طبیعیہ
زمرہ:روشنی